作者：赵文
词牌/韵律：疏影

paragraphs: 寒泉溅雪，有环佩隐隐，飞度霜月。
易水风寒，壮士悲歌，关山万里离别。
杨花浩荡晴空转，又化作、云鸿霜鹘。
耿石壕，夜久无言寂历，如闻幽咽。
云谷山人老矣，江空又岁晚，相对愁绝。
玉立长身，自是胎仙，舞我黄庭三叠。
人间只惯丁当字，妙处在、一声清拙。
待明朝、试拂菱花，老我一簪华发。